Peter Snell

Peter Snell (født 17. desember 1938 i Opunake i Taranaki, død 12. desember 2019 i Dallas i Texas i USA) var en newzealandsk  friidrettsutøver.

Under OL i 1960 vant han gull på 800 meter. Fire år senere, under OL i 1964 i Tokyo, vant han gull på både 800 m og 1500 m, en dobbelttriumf som ingen hadde greidd siden Albert Hill vant dobbelt under OL i 1920.

I 1962 satte Snell i løpet av en uke verdensrekord på distansene en engelsk mil og 800 meter. Ved sidene av disse merittene vant han også to ganger ved Samveldelekene. Peter Snell la overraskende opp som toppidrettsutøver i 1965, 26 år gammel. Etter sportskarrieren flyttet Snell til USA, hvor han utdannet seg til idrettsmedisiner, og arbeidet fra 1981 som førsteamanuensis ved University of Texas Southwestern i Dallas.

Snell ble i 2001 utnevnt til Distinguished Companion (bokstavelig fremtredende følgesvenn) av New Zealands fortjenstorden.The New Zealand Order of Merit. Roll of the Order. 1 August 2009  ,Cabinet Office, Honours Secretariat, besøkt 1. januar 2010. Æresbevisningen ble i 2009 omgjort til Knight Companion (ridder følgesvenn) med medfølgende adelstittel.David Eames: «Arise Sir Russell - 72 accept revived knighthoods», New Zealand Herald, 1. august 2009, besøkt 1. januar 2010. Snell fikk dermed rett til å føre tiltaleformen sir foran sitt navn. Han er også offiser av Order of the British Empire.

 Referanser 

 Eksterne lenker 


Kategori:Newzealandske mellomdistanseløpere
Kategori:Olympiske mestere for New Zealand
Kategori:Medaljevinnere under Sommer-OL 1960
Kategori:Deltakere for New Zealand under Sommer-OL 1960
Kategori:Friidrettsutøvere under Sommer-OL 1960
Kategori:Deltakere for New Zealand under Samveldelekene 1962
Kategori:Friidrettsutøvere under Samveldelekene 1962
Kategori:Medaljevinnere under Sommer-OL 1964
Kategori:Deltakere for New Zealand under Sommer-OL 1964
Kategori:Friidrettsutøvere under Sommer-OL 1964
Kategori:New Zealands fortjenstorden
Kategori:Order of the British Empire (OBE)
Kategori:Personer fra Taranaki Region
Kategori:Verdensrekordsettere i friidrett
Kategori:Gullmedaljevinnere under samveldelekene for New Zealand
Kategori:Medaljevinnere under Samveldelekene 1962